**TEEHOOLDUSTÖÖDE TÖÖVÕTULEPING**

Käesolev Leping on sõlmitud Valgas, (allkirjastatud digitaalselt)…… 2023.a.

**Valga Vallavalitsus**, registrikoodiga 77000507, aadressiga Puiestee tn 8, Valga linn, Valga vald, Valgamaa, 68203, keda esindab vallavanem Monika Rogenbaum (edaspidi nimetatud **Tellija**) ja **………………………..**, registrikoodiga …………………, aadressiga ……………………………………………………………………, keda esindab põhikirja alusel …………………………………… (edaspidi nimetatud **Töövõtja**), keda nimetatakse edaspidi käesolevas Lepingus **Pool** või koos **Poolteks**,

sõlmisid käesoleva Lepingu alljärgnevas:

1. **Üldsätted**
   1. Käesoleva Lepingu täitmisel juhinduvad Pooled võlaõigusseaduses töövõttu reguleerivatest sätetest ja teistest Eesti Vabariigi normatiivaktidest, mis reguleerivad teede seisundinõudeid ning käesolevast lepingust.
   2. Töövõtja täidab üldjuhul lepingust tulenevad kohustused isiklikult. Juhul, kui töövõtja annab lepingust tulenevate kohustuste täitmise üle kolmandale isikule, jääb ta Täitja ees lepingu täitmise eest vastutavaks .
2. **Lepingu dokumendid**
   1. Lepingu dokumendid koosnevad käesolevast Lepingust, Lepingu lisadest ning Lepingu muudatustest, milles lepitakse kokku pärast käesoleva Lepingu sõlmimist.
   2. Käesolevale Lepingule on lisatud järgmised Lisad:
      1. Lisa 1 – Teede hoolduse tingimused;
      2. Lisa 2 – Kruusateede nimekiri;
      3. Lisa 3 – Hinnapakkumine.
3. **Lepingu objekt ja tähtaeg**
   1. Töövõtja kohustub teostama teede hooldust käesoleva Lepingu Lisas 1 kirjeldatud ajaliste hooldustsüklite alusel.
   2. Väljaspool hooldustsükleid teostatud tööde osas lepitakse kokku eraldi ja tasustatakse

käesoleva lepingu punktis 5 kokkulepitud tunnihinna alusel.

1. **Töövõtja kohustused**
   1. Töövõtja kohustub:
      1. teostama Lepingu punktis 3.1. nimetatud töid vastavuses käesoleva Lepingu tingimustele;
      2. korraldama teede hooldustöid lähtudes otstarbekusest ja parima tulemuse saavutamisest ja selleks sobival ajal;
      3. teostama teehooldustöid viisil, mis tagaks hooldatavatel teedel tee seisukorra vastavalt Majandus- ja taristuministri 14.07.2015 määruses nr 92 “Tee seisundinõuded” kehtestatud seisundinõuetele;
      4. koristama teehooldustööga teele sattunud esemed ja/või materjalid, mis võivad kahjustada teel liikuvaid sõidukeid ja/või mehhanisme;
      5. teatama Tellijale teehooldustööde käigus avastatud tee või teepeenra kahjustustest;
      6. täitma töö teostamise käigus tee ja tee kaitsevööndi kasutamise ja kaitse nõudeid;
      7. teavitama Tellijat hooldustsükli tööde alustamisest ja lõpetamisest.

**5. Lepingu hind.**

5.1. Tellija kohustub tasuma Töövõtjale tema poolt Lepingu punktis 3 märgitud lepingu tingimuste kohaselt kvaliteetselt ja tähtaegselt tehtud tööde eest **………….. €/h**, millele lisandub käibemaks 20%, so. ……………..€/h .

**6. Tehtud tööde eest tasumise kord.**

6.1. Tööde eest tasumise aluseks on Töövõtja poolt esitatud arve ja Tellija esindaja poolt kooskõlastatud teehooldustööde vastuvõtmise akt. Akti täidab töö teostaja, fikseerides teostatud teehooldustööd teede lõikes.

6.2. Teehooldustööde akti kinnitab oma allkirjaga Töövõtja esindaja.

6.3. Tellija tasub ainult käesoleva Lepingu Lisas 2 märgitud teedel teostatud teehooldustööde eest.

**7. Töövõtja täiendavad kohustused.**

7.1. Töövõtja vastutab alapunktis 3.1. nimetatud tööde teostamise ajal liiklusohutuse eest teel.

7.2. Töövõtja vastutab tööde teostamisega kolmandatele isikutele tekitatud kahju ulatuses juhul kui süülisus on tuvastatav.

**8. Tööde kvaliteet.**

8.1. Juhul, kui Tööde vastuvõtmisel on Tellijal põhjendatud pretensioone tööde kvaliteedi osas on töövõtja kohustatud need kõrvaldama määratud aja jooksul.

8.2. Juhul, kui Töövõtja ei kõrvalda puudusi kokkulepitud tähtajaks, on tellijal õigus vähendada teostatud Tööde maksumust 50% võrra ja (või) lõpetada käesolev leping ennetähtaegselt ühepoolselt.

8.3. Kui Töövõtja ei nõustu Tellija pretensioonidega Tööde kvaliteedi osas, võib ta nõuda Töödele ekspertiisi määramist. Ekspertiisi kulud kannab Töövõtja.

**9. Volitatud esindajad.**

9.1. Tellija esindajaks on Valga vallavalitsuse liiklus- ja teede spetsialist Toomas Klein, Toomas.Klein@valga.ee, telefon +372 502 1670

9.2. Töövõtja esindajaks on ………………….. tel ……………………..

**10. Tellija volitatud esindaja täiendavad õigused.**

10.1. Tellija esindajal on õigus koheselt peatada tööde tegemine, kui Tööde tegemine ei toimu vastavuses käesoleva lepingu tingimustele, lepingu dokumentidele ja teehoolduse heale tavale.

**11. Lepingu kehtivus ja lõpetamine.**

11.1. Leping kehtib Tellija ja Töövõtja lepinguliste kohustuste täitmiseni.

11.2. Tellijal on õigus leping ennetähtaegselt lõpetada, kui

11.2.1. Töövõtja rikub lepinguga võetud kohustusi või eirab kehtivaid normatiivakte;

11.2.2. Tööde kokkulepitud käigus esineb mahajäämus, mille tulemusena jääb osa kokkulepitud töödest tegemata ja/või kannatab tööde kvaliteet.

11.3. Lepingu lõpetamisel Töövõtja süül (lepingu punktid 8.2 ja 8.3) tasub Töövõtja Tellijale leppetrahvi 10% lepingu lõpetamise momendil tegemata tööde hinnangulisest maksumusest.

11.4. Töövõtjal on õigus leping ennetähtaegselt lõpetada, kui Tellija rikub lepinguga võetud kohustusi vastuvõetud tööde eest tasumisel.

11.5. Lepingu ennetähtaegsel lõpetamisel Tellija süül on Tellija kohustatud tasuma Töövõtjale faktiliselt teostatud Tööde eest.

**12. Lahkarvamuste lahendamine.**

12.1. Lahkarvamused lahendatakse Poolte kokkuleppel. Kui Pooled ei jõua kokkuleppele, kuuluvad lahkarvamused lahendamisele Tartu Maakohtus.

12.2. Kõik käesoleva Lepingu täitmisega või Lepingust tulenevate vaidlustega seotud teated, nõusolekud, kooskõlastused ja muud tahteavaldused (edaspidi tahteavaldus), millega ei kalduta kõrvale käesoleva Lepingu tingimustest, loetakse kooskõlas käesoleva lepinguga esitatuks, kui need tahteavaldused on antud teisele Poolele üle kirjalikult allkirja vastu, või edastatud kirja või E-kirja teel.

Leping on koostatud kahes võrdset juriidilist jõudu omavas eksemplaris, millest üks jääb Tellijale ja teine Töövõtjale.

**Tellija: Töövõtja:**

*/allkirjastatud digitaalselt/ /allkirjastatud digitaalselt/*

Monika Rogenbaum ……………………….

vallavanem ……………………….